- Wahannisa Qonccitsi
- <
- 22
- >

22
1 Yinnippa suuba, kiitanchchize tana Xoozzeppan Durize araatizeppa kezize burccuqqo fana foo7ize de7o hyaatsi borkka beezida.Hiz. 47:1; Zakka. 14:8 2 Ye borkkize katama ogitis giddara goggane; borkkitis seekkan hyankka zala agina agina aafii bere taphpho lam77i tohe aafe inggize de7o minxa yene.*Grike maxaafe minxize borkkasin oges gidda yene. Ye minxize hyayita hyarggeppa fatstsane.Medho 2:9
3 Yikkeppa gode aatse yezoos. Xoozzen Durize araatize ize maaqqada. Aruntsii Xoozzes goynoda.Zakka. 14:10 4 Ezan be7ada; E suntsita un sintte maaqqada. 5 Yikkeppa qamma baaya; Laatstse Xoozze unttis xomppe maaqqide gisho unttis xomppe woy awa foo7o koshshoos. Un medhii medhinas ka7itoda.Isa. 60:19; Dane. 7:18
Yesuusa ye7e
6 Kiitanchchize taago, «Hyanna ta ohize qaaltta ammaninttidannon turon. Laatstse Xoozze Geeshi Ayyaana fa nabuntsis inggide, ellera hyanodebaz fa aruntsana beessades fa Kiitanchcho kiittida» gayda. 7 Yesuusa, «Yikke ta ellisii yo7oda; hyanna maxaafite yeze tinbbite qaaltto naagize ooden anjjinttidaya» yagayda.
8 Taanii, Wahannisa, yinno si7ida; bi7ida. Taanii yinno si7ide woden bi7ide wode tana beezide Kiitanchchizes goynodes E tohitilla afa gol7ida. 9 Yezin ezin taago, «Yinno yiizippe! Taanii ne fana, nabunts fanan ne ishunts fana hyanna maxaafite yeze qaala naagize asuntsara wolla aro; Xoozzes goyno» yagayda.
10 Kiitanchchize taago, «Wode ukkida hyanna maxaafite xaafinttide tinbbite qaaltto mahitamera gorddippe. 11 Yikkeppa iita oochchize gujjii iita oochcho; tunize gujjii tuno. Xillizen gujjii xillo; geezhizay gujjii geezho» yagayda.Dane. 12:10
12 «Yikke, taanii ellera yo7oda. Fetes fetes E oochchiti gaar immades waaga taara yene.Isa. 40:10; 62:11; Maz. 28:4; Er. 17:10 13 Alfan Oomegan; Tiinizen Wurssutsizen Dentsizen Folizen; Tana.Qon. 1:8, 17; 2:8; Isa. 44:6; 48:12
14 «De7o minxago yellodes adetits wolqqa yessade fanan, furtsara katamito gelodes fa ma7ito meeccizuntsi anjjinttiduntsana.Medho 2:9; 3:22 15 Yezin kanuntsi, bitizuntsii, olale oochchizuntsi, shemppo wodhizuntsi, eeqa goynizuntsi, wordduntsin oochchizuntsi ubba bale yene.
16 «Taanii, Yesuusa, hyanna markkatitsito yinttis, woosa keetsuntsis ohode fana ta Kiitanchchiza kiittida. Taanii Dawute xaphon kochchi. Taanii foo7ize wontta goolixe» yagayda.Isa. 11:1
17 Geeshi Ayyaanan gelodes giigide maachita, «Yo7o» ga7o. Si7ize «Hyankka yo7o» Baridhdhide hyankka yo7o; koyze ooden de7o hyaatsi hyarii ekko.Isa. 55:1
18 Hyanna maxaafite xaafinttide tinbbite qaaltto si7ize oodesin ta markkidhada. Ooden hyanna qaalttilla afa fettibaz gujjiko, Xoozii hyanna maxaafite xaafinttide hyanqito eella afa gujjoda.Mahe 4:2; 12:32 19 Ooden hyanna tinbbite maxaafite xaafinttide qaalappa fettibaz facciziko, Xoozii hyanna maxaafite xaafinttide de7o minxa aafitippan geeshi katamttippa E ixito faccisada.
20 Hyanna ubba markkidhize, «Turo, taanii ellera yo7oda» yagaane.
Amin77e; Laatstsi Yesuusa, yo7o.
21 Laatstse Yesuus Kiristtoosa aadho keehatitsita yin ubbuntsara maaqqe. Amin77e.

- Wahannisa Qonccitsi
- <
- 22
- >

22:1 Hiz. 47:1; Zakka. 14:8

*22:2 Grike maxaafe minxize borkkasin oges gidda yene.

22:2 Medho 2:9

22:3 Zakka. 14:10

22:5 Isa. 60:19; Dane. 7:18

22:11 Dane. 12:10

22:12 Isa. 40:10; 62:11; Maz. 28:4; Er. 17:10

22:13 Qon. 1:8, 17; 2:8; Isa. 44:6; 48:12

22:14 Medho 2:9; 3:22

22:16 Isa. 11:1

22:17 Isa. 55:1

22:18 Mahe 4:2; 12:32

© 2025 TWFTW