- Luqasa
- <
- 22
- >

22
Yihuda Yesuusa aatsii inggodes zorinttida
(Maato. 26:1-5; 14; 16; Mar. 14:1-2, 10-11; Waha. 11:45-53)
1 Ye wode Faasika gaaze boora Ba7ale ukkida.Keze 12:1 2 Kahinunts hyalaquntsin higge asttamaaruntsi asuntsis zhashtide gisho wayzi Yesuusa fa giddappa dhabssodyezako oge koyane. 3 Xalahe taphpho lam77untsappa feta maaqqide Asqorootu Yihuda ga7inttize gidda gelida. 4 Yihuda kahinunts hyalaquntsisin Xoozze Keetstsa naagizuntsi hyalaquntsago hyanggi Yesuusa wayzi aatsii immadyezako unttara zorinttida. 5 Unttin yinne ufaytti bira immades eera zorinttida. 6 Ezin zorinttidanne giigida. Aatsii unttis immades asi baayze wottize wode naagitera yene.
Wurssutsi kawo
(Maato. 26:17-25; Mar. 14:12-21; Waha. 13:21-30)
7 Yinnippa suuba, Faasika duro shukinttize boora Ba7ale yellida. 8 Yesuusa, «Faasika kawo ma7ade gaar hyanggi nuus giigizote» yaga7i Phexiroosan Wahannisan kiittida. 9 Un, «Nu aba giigisade gaar ne koye» yaga7i oocida. 10 E unttago, «Yikke yin katama gelodera hyaatsi otara tookkide atstse yinttara yelinttoda. E hyanggi gelize keetstsite eza kaallii gelote. 11 Kartti adego asttamaarize, ‹Ta ta tamaaruntsara wolla Faasika kawo ma7ades zaqqo keetsita aba yene? yagayda› ga7ote. 12 E fooqella afa yiixxintti giigii yeze dalgga kifile yinttana beessada, yeyga giigizote» yagayda. 13 Un hyanggi Yesuusa ga7idanni gaara hyanin denggida. Faasika ba7ale kawo yeyga giigizida.
14 Saatan yellide wode Yesuusa hawaaruntsara wolla kawolla bettida. 15 E unttago, «Ta madha ekkodannippa tiinii hyanna faasika kawuto yinttara ma7ades gaama amudhdhida. 16 Yikke, si7ote! Xoozze ka7itumtte hyannis bilitsita folinttode wontsis hyanna kawuto mahi mo7oos» yagayda. 17 Ushito ekkii galatii maaqqii, «Hya7ate hyanno yin gidda gishinttote. 18 Si7ote! Xoozze ka7itumo ye7ode wontsis hyaynoppa aykkii hyanna woyne ushitippa mahi uzhoos» yagayda.
19 Booriza ekkii, galatii maaqqii, «Hyanna yinttis ingginttidanna ta ashtto. Hyanno oochitera tana tiirote» yaga7i baxxi unttis inggida.
20 Yinnii fana, kawutippa suuba ushshito ekkii, «Hyanna ushshita yinttis goggide ta suutsite folinttize kille caaqo.Er. 31:31 21 Maaqqikon, tana aatsii inggode atstse kushita taara fettilla gabate.Maz. 41:9 22 As Na7ay ees Xoozii gayde fana hyayqqodes yene, yezin eza aatsii inggize atstsa bade» yagayda. 23 Un fa gidda, «Hyanno oonii oochchode» ga7i wol oocida.
Oode nuuppa damma?
24 Mahi un gidda damma maaqqade oode gaaze lalle medhinttida.Maato. 18:1; Mar. 9:34; Luqa. 9:46 25 Yesuusa unttago, «Alame kaatuntsi fa asuntsana wolqqara ahane; fa derttilla afa laatsidhizuntsanan fana, ‹Lo77o oochchizuntsana› yaga7i xeegane.Maato. 20:25-27; Mar. 10:42-44 26 Yezin yin gidda yinnii fana maaqqippe. Yin gidda angisize geezze fana yi7o;Maato. 23:11; Mar. 9:35kaalitsize kaallizefana yi7o. 27 Yeezin, mokkizeppan Mokinttizeppa aaye aadhe? Mokinttiza baane? Yezin taanii yin gidda mokkize fana.Qon. 13:12
28 «Yinttin ta madhite taappa shaakkinttikaayzar taara miinggi eqqiduntsana. 29-30 Yin ta leematippa ma7ade fana, ushshade fanan araatalla afa bettii taphpho lam77i Isra7eele sheeshuntsalla afa firddode gaar ta aday tana shuumide fana taanin yinttana ta ka7itumtte shuumoda» yagayda.Maato. 19:28
31 Kaallii Yesuusa, «Simoona, Simoona, Xalahe yinttana zarga fana hyarqqodes woossida. 32 Yezin ta ne ammantta dhabaame fana nees cimidhdhane. Neenin maaqqide wode ne ishuntsana miintso» yagayda.
33 Simoona, «Laatstso, ta neera acinttodesin hyayqqodes giiginttida» yagayda.
34 Yesuusa Phexiroosago, «Ta nees ohine; hyayno lukule uukkodannippa tiino ne tana hyaydzdzii tohe kaddoda» yagayda. 35 Kaallii, Yesuusa unttago, «Taanii yinttana korojjo, karxitten caamma baayzin kiitteze wode yinttis faccidebaz yene?» yaga7i oocida.Maato. 10:9-10; Mar. 6:8-9; Luqa. 9:3
Un mahi, «Akkon faccikaaya» yagayda.
36 E unttago, «Hyatte korojjon karxite yeze aykko; mashsha baayze fa afultto bayzi mashsha wonggo. 37 Hyanno si7ote! ‹Genuntsara faydinttida› ga7intti xaafinttidanna ta gidda folinttodes beezane. Yee, ta gisho xaafinttidanna folinttizanna turidhida» yagayda.Isa. 53:12
38 E tamaaruntsi, «Laatstso hyanne lam77i mashsha yene» yagayda.
E, «Maaqqada» yagayda.
Yesuusa Shamahe Derizella woossida
(Maato. 26:36-46; Mar. 14:32-42)
39 Yesuusa tiinoppa kezizanni gaara denddii Shamahe Derizella kezida. E tamaaruntsi eza kaallida. 40 Yinna besite yellide wode «Madha gelaame fana woossote» yagayda. 41 Unttappa shuchchi dhogin yellode bessi gaar hyaakki bunqqunttii woossida. 42 «Ta adayo, ne qofa maaqqiko hyanna madha xuu7uto taappa aatstso. Yezin ta qofa maaqqippe ne qofa hyano» yaga7i woossida. 43 Kiitanchcho saloppa benttii mintsitsida. 44 Gaama un7intti mintsii woossane. E cawutan suutsi xokkize gaar sa7ite xokkane.
45 Yesuusa woosa polii fa tamaaruntsago yi7ida. Un, azzanoppa denddii labbii genttezin denggi, 46 «Akkos gentte? Faatana gelaame fana denddii woossote» yagayda.
Yesuusa aykkinttida
(Maato. 26:47-56; Mar. 14:43-50; Waha. 18:3-11)
47 E hyaga ohella afa yezin gaama asuntsi yi7ida. Taphpho lam77untsappa fete Yihuda ga7inttize unttana kaalitsane. E Yesuusa yeerodes kale shiiqida. 48 Yezin Yesuusa, «Yihuda, As Na7aya yeerii aatsii inggoda?» yagayda.
49 Yesuusa tamaaruntsi yinna hyanzanno bi7i, «Laatstso mashshara gachcho?» yagayda. 50 Un giddappa fete kahinunts hyalaqiza guuddii mizaqi hyayza gachchii olida.
51 Yezin Yesuusa, «Ashsho! Kayppete»*Ashsho! Kayppete: Yesuusa hyanna besite ashsho gaydanna eza ashshodes ga7i asuntsi atstse hyayza gachchidanno ashsho gachchippe ga7idannon, melluntsi eza aykkodes yi7iduntsana kayppete hyanna un wode yagaydanno lam77i qofuntsana wol yeltsi aykkida. yagayda. Atstse hyayza bochchii fatstsida.
52 Yinnippa suuba, Yesuusa fana aykkodes yi7ide kahinunts hyalaquntsago, Xoozze Keetstsa naagizunts shuumuntsagon cimuntsago, «Faanno aykkize asi fana mashshan gufe aykkii yi7idate? 53 Ubba wode Xoozze Keetstsite ta yinttara yeze wode taalla afa kushe gaddikaaya. Yezin hyanna dhuma ka7itumo ahide woden yin woden» yagayda.Luqa. 19:47; 21:37
Phexiroosa Yesuusa kaddida
(Maato. 26:57-58, 67-75; Mar. 14:53-54, 66-72; Waha. 18:12-18, 25-27)
54 Yinnippa suuba, Yesuusa aykkii kahinunts hyalaqize woofa kanggida. Phexiroosa hyaakora Yesuusa kaallane. 55 Asuntsi kahinunts hyalaqize woofa tama eetsii wolla bettezin Phexiroosa unttara wolla bettida. 56 Fettii arita Phexiroosa tama kale bettidanno dakkii bi7i, «Hyay atstse eera yene» yagayda.
57 Yezin Phexiroosa, «Hyanna maachite ta ye atstsa erosi» yaga7i kaddida.
58 Eerats wodeppa suuba fettii melle asi eza bi7i, «Neenin unttappa feta» yagayda.
Yezin Phexiroosa, «Hyay atstsayo tana baaya» yagayda.
59 Fettii saate gaar gam77idannippa suuba fettii melle atstse loytsii, «Hyay atstsay Galilappa maaqqade gisho so7e baayzin eera yene» yagayda.
60 Yezin Phexiroosa, «Hyay atstsayo, ne gaazaya ta eroos» yagayda. E yinna ohito hyaasikaayizin lukule oollida.
61 Laatstsii suuba maaqqii Phexiroosa bi7ida. Phexiroosa, «Hyayno lukule oollodannippa tiino ne tana hyaydzdzii tohe kaddoda» yaga7i, Laatstsii ohide qaaltto tiirida. 62 Phexiroosa bale kezii gaama goqii yeekkida.
Yesuusa Philaaxoosa tiinon Heroodisa tiino shiiqida
(Maato. 26:59-66; Mar. 14:55-64; Waha. 18:19-24)
63 Yesuusa naagize asuntsi eza leqqen hyadhdhe aykkida. 64 E aafito goozii «Ane tinbbite oho; nena hyadhdhide oode?» yaga7i oocane. 65 Melle gaama leqqii cazhane.
66 Sa7a wonttize wode Ayhude sa7a cimuntsi, kahinunts hyalaquntsin higge asttamaaruntsagon shangguntsago shiiqii, Yesuusa fa tiino shiishida. 67 Un, «Ne Kiristtoosa? Ane nuus oho?» yaga7i oocida.
Yesuusa, «Ta ohizako ammanoos. 68 Ta oocizako mahoos. 69 Yezin As Na7ay hyannippa gode bagga wolqqaama Xoozze mizaqi zalar bettoda» yagayda.
70 Ye wode ubbanna, «Yeezin, ne Xooz na7a?» yagayda.
E, «Ta Xoozze na7a yin gaydanni fana» yagayda.
71 Un, «Yikke, melle markka akko koshshe? E fa il7antsite ohodera nu si7ida» yagayda.

- Luqasa
- <
- 22
- >

22:1 Keze 12:1

22:20 Er. 31:31

22:21 Maz. 41:9

22:24 Maato. 18:1; Mar. 9:34; Luqa. 9:46

22:25 Maato. 20:25-27; Mar. 10:42-44

22:26 Maato. 23:11; Mar. 9:35

22:27 Qon. 13:12

22:29-30 Maato. 19:28

22:35 Maato. 10:9-10; Mar. 6:8-9; Luqa. 9:3

22:37 Isa. 53:12

*22:51 Ashsho! Kayppete: Yesuusa hyanna besite ashsho gaydanna eza ashshodes ga7i asuntsi atstse hyayza gachchidanno ashsho gachchippe ga7idannon, melluntsi eza aykkodes yi7iduntsana kayppete hyanna un wode yagaydanno lam77i qofuntsana wol yeltsi aykkida.

22:53 Luqa. 19:47; 21:37

© 2025 TWFTW