- Maatoosa
- <
- 25
- >

25
Taphphi wuduruntsi aazize
1 «Ye wode salo ka7itumo fa kuraazito aykkii, machcho ko7odes qitide dhiiratsaya mokkodes kezide taphphi wuduruntsana aazane. 2 Unttappa ichchinuntsi booza, mahi ichchinuntsi cincca.Luqa. 12:35 3 Boozuntsi kuraaze aykkida, yezin melle lambba aykkikaaya. 4 Yezin cinccuntsi fa kuraazite melle guja lambba aykkida. 5 Machchito ekkize gam77in, yentsi wuduruntsi gentto aykkin genttida.
6 «Giddii bilahe maaqqize wode ‹Yikke, machchito ekkizay yellida, eza mokkodes kezote› yagaaze damma dentsitsize kiita sinttida.
7 «Ye wode yentsi wuduruntsi ubbuntsi barkki, fa kuraazito giigizida. 8 Boozuntsi cinccuntsago, ‹Nu xomppita hyayqqodes yiize gisho shagii yin lambbitippa nuus inggoyate› yagayda.
9 «Yezin cinccuntsi unttago mahi, ‹Ade, nuusin yinttisin maaqqize lambba baaya. Yinnii gisho, yinttis hyanggi wonggi ekkote› yagayda. 10 Booza wuduruntsi lambba wonggodes qitin, machchito ekkize yi7ida. Giiginttii bettide ichchin wuduruntsi eera wolla zhagana keetstsa muusis gelida; furtsiton gorddii ashshida.
11 «Suubappa hyankko wuduruntsi yi7i, ‹Laatstso, Laatstso, nuus bugoya› yagayda.
12 «Yezin E unttago mahi, ‹Taanii yinttis turo ohine; ta yinttana eroos!›
13 «Yikke, As Na7a yo7ode qammito woy saatto yin eroosse gisho barkki naagote.
Hyaydzdzii oochchizunts aazize
(Luqa. 19:11-27)
14 «Salo ka7itumo fa oochchizuntsana xeegii faas yeze baz unttis inggi oge qitodes kezide atstsa aazane. 15 Unttis ommara ommara un wolqqiti gaar fetays ichchin mekiliite,*Mekiliite-fettii mekiliite fettii asi oochchizes E yeze berite kumutsi ingginttize damooze. fetays lam77i mekiliite mahi fetays fettii mekiliite inggi fa oge qitida.Luqa. 19:11-27 16 Ichchin mekiliite ekkide arize iira hyanggi zal77i, melle ichchin mekiliite tirfizida. 17 Yinnii gaar, mahi lam77i mekiliite ekkide arize melle lam77i tirfizida. 18 Yezin fettii mekiliite ekkiday hyanggi, olla bookkii, fa laatstsize birza moogida.
19 «Gaama wodeppa suuba yentsi arunts laatstse yi7i, fa miishito unttara bi7ida. 20 Ichchin mekiliite ekkide arize yi7i, melle ichchin mekiliite ki7i, ‹Ta Laatstso, ne taas ichchin mekiliite inggida. Yezin taanii melle ichchin mekiliite tirfizida› yagayda. 21 E laatstse, ‹Zambbay! Ne lo77on ammantsize aro; ne eerats baza ammaninttida. Taanii nena gaama bazalla afa shuumoda; hyanne gelii ne laatstsera ufaytto› yagayda.
22 «Mahi lam77i mekiliite ekkiday yi7i, ‹Ta Laatstso, ne taas lam77i mekiliite inggida. Yezin taanii melle lam77i mekiliite tirfizida› yagayda. 23 E laatstse, ‹Zambbay! Ne lo77on ammantsize aro; ne eerats baza ammaninttida. Taanii nena gaama bazalla afa shuumoda; hyanne gelii ne laatstsera ufaytto› yagayda.
24 «Mahi fettii mekiliite ekkiday yi7i, ‹Ta Laatstso, ne budikaayzara maxizan burggikaayzara shiishize iita asi maaqqidanno ta erane. 25 Yinnii gisho, zhashti ne mekiliitiza sa7a moogida. Ne mekiliitize hyaynishe› yagayda.
26 «E laatstse mahi, ‹Hyay iita azal7a arzayo, taanii budikaayzara maxizannon burggikaayzara shiishize asi maaqqidanno erida. 27 Yeezin, ne ta mekiliitiza bankke gaddezako, taanii maaqqize wode ta mekiliitiza tirfera ekkodanno kayda. 28 Yinnii gisho, mekiliitiza eeppa ekkii, taphphi mekiliite yezes inggote. 29 Akkos gayko, yeze ubbuntsis gujinttodan gaanggoda. Yezin baayzeppa melle atto yezin, ye ees yezayin ekkinttoda. 30 Hyay maaddoose ariza bale dhuma kessii olote. Ize ees yeefone achchi garccingge maaqqada› yagayda.Maato. 8:12; 22:13; Luqa. 13:28
Wode wurssutsite hyanode firdda
31 «As Na7a, kiitanchcho ubbuntsara, fa bonchchora ye7ize wode E fa bonchcho ka7itumo araatalla bettoda. 32 Sa7a yeze asi ubba E tiino shiiqoda. Wude aday duruntsana deeshuntsappa shaakkizanni fana E ye asuntsana lam77i bessa shagoda.Maato. 16:27; Maato. 19:28 33 Mahi duruntsana mizaqi zalara deeshuntsana workkita zalara essoda.
34 «Yinnippa suuba, kaatize mizaqi zalara yezuntsago hyannii fana yagawuda: ‹Ta aday anjjiduntso, hyankka yi7i sa7a medhinttize wode yinttis giigide ka7itumtto laattote. 35 Akkos gayko, taanii naydhdhin muuzida, baridhdhin ushshida, zaqqo as maaqqii yi7in mokkida, 36 kallidhin ma7isida, hyargginttin oocida, acinttin tana oocida› yagayda.
37 «Yinnippa suuba, xilluntsi mahi, ‹Laatstso, ne naydhdhin ayde bi7i muuzido? Woy ne baridhdhin ayde bi7i ushshido? 38 Ne zaqqo maaqqii yi7in ayde bi7i mokkido? Woy ne kallidhin ayde mayzido? 39 Ne hyargginttin woy acinttin neego hyanggi nena ayde oocido?› yagawuda. 40 Kaatize mahi, ‹Taanii yinttis turo ohine; yin tana kaallize hyantsi ishuntsappa†Ishe ga7inttizuntsi eza kaallizuntsana. eerizes oochchidanna taas oochchida› yagawuda.
41 «Ye wode workkita zalara yezuntsago, ‹Hyantsi baaddinttiduntso, ta kaleppa hyaakkote. Xalahesin E kiitanchchuntsis giigide medhina tama qitote. 42 Akkos gayko, naydhdhin tana muuzikaaya; baridhdhin ushshikaaya. 43 Taanii zaqqo maaqqii yi7in tana mokkikaaya, kallidhin mayzikaaya, hyarggin acinttin tana oocikaaya yagawuda.
44 «Ye wode un, ‹Laatstso, ne naydhdhin woy baridhdhin woy zaqqo maaqqii hyanggin woy kallidhin woy hyarggin woy acinttin bi7i nena ayde maaddanxi ixxido?› yaga7i mahoda.
45 «Ye wode kaatize mahi unttago, ‹Taanii yinttis turo ohine; yin tana kaallize hyantsi ubbuntsappa eerizaya maaddanxi ixxiko, tana maaddanxi ixxida› gawuda. 46 Yinnii gisho, yentsi asuntsi medhina firddas mahi xilluntsi medhina de7oos qitoda» yagayda.

- Maatoosa
- <
- 25
- >

25:2 Luqa. 12:35

*25:15 Mekiliite-fettii mekiliite fettii asi oochchizes E yeze berite kumutsi ingginttize damooze.

25:15 Luqa. 19:11-27

25:30 Maato. 8:12; 22:13; Luqa. 13:28

25:32 Maato. 16:27; Maato. 19:28

†25:40 Ishe ga7inttizuntsi eza kaallizuntsana.

© 2025 TWFTW