- Maatoosa
- <
- 21
- >

21
Yesuusa damma bonchchora Yerusalaame gelida
(Mar. 11:1-11; Luqa. 19:28-40; Waha. 12:12-19)
1 Yesuusaran E tamaaruntsara Yerusalaame ukkii, Shamahe derizella yeze beetefaage gaaze gutute yellitera, Yesuusa fa tamaaruntsappa lam77untsana faappa tiino hyanggote ga7i kiittida: 2 «Yinttappa tiino yeze gutute hyanggote. Yeyga fettii hyare achcha yezanno I na7itira yin denggoda. Unttana billii taago ekkii yo7ote. 3 Ooden yinttana oociko, ‹Laatstsii unttana koyane› yaga7ote. E unttana elle mahoda» yagayda.
4 Yinnan nabize,
5 «Xiyoone katamas,
‹Yikke, ne kaatize aada maaqqii, hyartillan
hyariti na7itilla bettii, neego ye7ine› ga7ote»
ga7i xaafinttidanna folinttode gaar yinna hyanida.
6 E tamaaruntsi hyanggi Yesuusa unttana kiittidanni fana oochchida.Zakka. 9:9 7 Hyarton hyartti na7iton ki7i kattara fa ma7ito un bantte gaddida. Yesuusa ma7itilla afa bettida. 8 Gaama asunts fa ma7ito ogite yiixxida. Melluntsi tashe tarshii ogite olida. 9 Yesuusappa tiinora hyanggizuntsin eeppa suubara kaallizuntsi gaama asuntsi,
«Hosaana!*Hosaana: Ibraysxe doonara hosaana gaazanna «Nuna ashsho» ga7e. Mahi asuntsi Xoozza galatodes maaddinttize qaala. Dawute na7ay galatintto!
Laatstse suntsite yi7ize anjjnttidaya!
Bonchcho Ubbappa Dhoqqa Salo Xoozis maaqqe!»
yaga7i uukkida.
10 Yesuusa Yerusalaame katama gelide wode yinna katamite yeze asunts ubbuntsi, «Hyay oode?» yaga7i turtuurida.Maz. 118:25
11 Asuntsi, «Hyay Galila yeze Naazirete katamappa yi7ide nabe Yesuusa» yagayda.
Yesuusa Xoozze keetstsa gelida
(Mar. 11:15-19; Luqa. 19:45-48; Waha. 2:13-22)
12 Yesuusa Xoozze keetstsa gelii, yeyga baayzuntsanan wonggizuntsana ubba bale bay7ida. Miishe laamizuntsana xarpheziton wolle bayzize oydito shirii olida. 13 Ezin unttago, «Xoozze qaaltte, ‹Ta keetsita Xooz woossize keetstsi ga7inttane› ga7intti xaafinttida. Yezin yin faanno aachinttize wom7o mahidate» yagayda.
14 Yesuusa Xoozze keetstsa yessadera qooquntsin wobbuntsi eego yi7in unttana fatstsida.Isa. 56:7; Er. 7:11 15 Yezin kahinunts hyalaquntsin higge asttamaaruntsi Yesuusa oochchide gaama qofize bazito bi7idannen zhooga na7untsi Xoozze keetstsa, «Dawute na7ay, galatintto» yaga7i uukkizanno si7i kaccida. 16 Un Yesuusago, «Hyantses gaazanno ne si7ine?» yagayda.
Yesuusa, «Yee si7ine, Xoozze qaaltte, ‹Zhooga na7unts doontten dhanggize na7unts doontte galata giigizane› ga7intti xaafinttidanno yin nabbabikate?» yagayda. 17 Unttana yeyga ashshii Bitaaniya katama hyanggi aqida.
Laatstsii baaddide belese minxito
(Mar. 11:12-14, 20-24)
18 Yesuusa wontta gooda katama maaqqii yi7itera naydhdhida. 19 Oge gaxa fettii belese minxa bi7i iigo hyanggida. Yezin hyayep attin melle akkon denggikaaya. Yinnii gisho, izo, «Yikkeppa lam7intsa aafe aafippe!» yagayda. Yinna belese minxita ellisii melii attida.
20 E tamaaruntsi yinno bi7i, «Hyanna belesita wayzi ellisii melido?» yaga7i gaama qoppida.
21 Yesuusa mahi, «Taanii yinttis turo ohine; yinttis ammano yeziko, mahi yin sidhanxiko belesitilla taanii oochchidanni fana xalaala oochchoos, yezin ‹Hyay deriza shodintti abba wodhdho› yagayko hyanoda. 22 Ammanii yin woossize baz akkon maaqqiko yin ekkoda» yagayda.Maato. 17:20; 1 Qoro. 13:2
Yesuusa adetits wolqqita oocinttida
(Mar. 11:27-33; Luqa. 20:1-8)
23 Yesuusa Xoozze keetstsa gelii tamaarssodera, kahinunts hyalaquntsin Ayhude cimuntsi eego yi7i, «Ne hyanno oochchode fana nees akko adetits wolqqa yeze? Nees hyanno adetits wolqqito inggide oode?» yaga7i oocida.
24 Yesuusa unttago, «Taanii yinttana fettii baz oocane; yin taas yinno mahiko, taanin akko adetits wolqqara oochchizako yinttis ohoda. 25 Wahannisa xinqqate anappa? Xoozappane asappa?» yagayda.
Un fa gidda zorintti, «Nu, ‹Xoozappa› gayko, E nuna, ‹Yeezin akkos ammananxido?› yaga7oda. 26 Nu, ‹Asappa› gayko, asi ubbuntsi Wahannisa nabe mahi be7ize gisho nu asuntsana zhashitane» yagayda. 27 Yinnii gisho, «Nu eroos» yaga7i mahida.
Ezin, «Yikke, taanin hyanno akko adetits wolqqara oochchizako yinttis ohoos» yagayda.
Lam77i na7unts aazize
28 «Yesuusa mahi hyannii gaar yagayda: lam77i dhiiratsi na7untsi yeze fettii atstse yene. Ye atstse fettii na7aygo hyanggi, ‹Ta na7ayo, hyayno woyne gidda hyanggi oochcho› yagayda. 29 Na7ay mahi, ‹Atto hyanggoos› yagayda. Yezin suubappa fa wozintte qoppii oochchodes hyanggida. 30 Aday fa hyankkay na7aygo hyanggi, fa tiino na7aygo gaydanni fana kiittida. Ezin, ‹Ye7e, ta adayo› yagayda. Yezin hyanggikaaya. 31 Hyantsi lam77i na7untsappa fa adays kiitinttide aayo?» yagayda.
Unttin, «Tiinoya» yagayda.
Yesuusa unttago, «Ta yinttis turo ohine; qaraxe gachchizuntsin olalizuntsi yinttappa tiinii Xoozze ka7itumtto geloda. 32 Xammaqize Wahannisa luule oge tamaarssitera yi7in E gaazanno ammanikaaya. Yezin qaraxe gachchizuntsin olalizuntsi ammanida. Yin melle atto yezin, unttana bi7i yin nagarttippa maaqqii ammanikaaya» yagayda.Luqa. 3:12; 7:29-30
Woyne gidda wootizuntsi aazize
(Mar. 12:1-12; Luqa. 20:9-19)
33 Mahi Yesuusa hyannii gaar yagayda; «Melle aazize si7ote, woyne tukkide fettii atstse yene. Ye woynize kantto wututsi gasida. Woyne cicize ollan bookkida. Woyniza naagodes shakkon shakkida. Yinnippa suuba, gadito kotstse inggi melle sa7a qitida. 34 Woyne aafto maxize agina yellin fana yellize baggito ekkii ko7ode gaar fa aruntsana unttago dakkida.Isa. 5:1-2 35 Kotstse inggide aday E aruntsana aykkii fetaya hyadhdhida, hyankkaya wodhida mahi attiduntsana shuchchara dhogida. 36 Woyne atakiltti aday tiinuntsappa aadhize melle aruntsana kiittida. Kotstse ekkiduntsi unttana hyankkuntsalla afa oochchidanni gaar oochchida. 37 Wurssutsite E, ‹Ta na7aya un bonchchoda!› yaga7i fa na7aya unttago kiittida.
38 «Yezin gaditii aday na7aya bi7i wol gidda ‹Gadito laattode hyaya, eza wodhii gadito nu ekkoda!› yagayda. 39 Na7aya aykkii woyne giditippa gaxa kessii wodhida.
40 «Yikke, woyne atakiltti laatstse ye7ize wode ye kotstse ekkide aduntsana wayssade?» yaga7i oocida.
41 Un mahi, «E yentsi iita asuntsana iita wodhe wodhii, woynize aafize wode eza yellize baggito wodera wodera inggize melle asis kotstse inggoda» yagayda.
42 Yesuusa mahi unttago, Xoozze qaaltte,
Keexxizuntsi borii ixxide shuchchize,
mayzenes omma maaqqane, ubbappa aadhize shuchchi maaqqane.
Yinno laatstsii oochchidebaz;
nu aaftis gaama qofize baz
ga7intti xaafinttidanno nabbabikate?
43 «Yinnii gisho, taanii yinttis ohine; Xoozze ka7itumo yinttappa ekkinttii lo77o aafe aafize asuntsis ingginttoda. [ 44 Hyay shuchchizella afa gol7ize ubba meqqoda. Mahi hyay shuchchize eella afa wodhdhize atstsen gaacinttoda»]†Fettii fettii zaga maxaafite faydo 44 gujjane (Luqasa 20:18 bo7ote) yagayda.Maz. 118:22
45 Kahinunts hyalaquntsin Farisaawuntsi Yesuusa ohide aazizito si7ide wode fana ohidanno erida. 46 Un Yesuusa aykkodes koyda, yezin asuntsi Yesuusa nabe mahi be7ize gisho asuntsis zhashtida.

- Maatoosa
- <
- 21
- >

21:6 Zakka. 9:9

*21:9 Hosaana: Ibraysxe doonara hosaana gaazanna «Nuna ashsho» ga7e. Mahi asuntsi Xoozza galatodes maaddinttize qaala.

21:10 Maz. 118:25

21:14 Isa. 56:7; Er. 7:11

21:22 Maato. 17:20; 1 Qoro. 13:2

21:32 Luqa. 3:12; 7:29-30

21:34 Isa. 5:1-2

†21:44 Fettii fettii zaga maxaafite faydo 44 gujjane (Luqasa 20:18 bo7ote)

21:44 Maz. 118:22

© 2025 TWFTW